als_Latn dik_Latn sag_Latn
Temat Kryesore
- Strukturat e Partisë Socialiste në rrethin e Sarandës kanë përfunduar propozimet e emrave të kandidatëve të PS-së për zgjedhjet vendore të 21 qershorit
Strukturat e Partisë Socialiste në rrethin e Sarandës kanë përfunduar propozimet e emrave të kandidatëve të PS-së për zgjedhjet vendore të 21 qershorit. Sugjerimet e dhëna në takimin e zhvilluar në kryeministri dy ditë më parë, mes kryeministrit Rama dhe deputetëve të qarkut të Vlorës ka bërë që strukturat të angazhohen për përcaktimin e emrave më bindës për zgjedhjet vendore. Saranda do të jetë një bashki në të cilin, Rama ka deklaruar se do të garojë një kanidat socialist, fakt i cili ka nxitur strukturat e PS-së në këtë qytetet për të përzgjedhur mes propozimeve të ardhura nga baza.
Kandidatët
Sipas “Shqiptarja.com”, kryetari aktual i bashkisë së Sarandës, Stefan Çipa shihet si kandidati kryesor të cilin e majta do të mbështesë në këtë qytet. Çipa arriti të marr mandatin e tij të parë në zgjedhjet vendore të 2011 kur fitoi përballë kandiatit demokrat Edmond Gjoka, i cili udhëhoqi Sarandën për dy mandate me rradhë. Emri i Stefan Çipës ka mbështetjen e strukturave të cilat e shohin si një figurë të pakonsumuar, duke vlerësuar punën e bërë në mandatin e parë. Ndërkohë një tjetër emër i cili përflitet nga strukturat e PSsë për kandidimin në zgjedhjet vendore është ai i Sheme Lumos. Në zgjedhjet e 23 qershorit 2013 kur e majta u shpall fituese dhe u rikthye në pushtet, Lulo renditej i dhjeti në listën shumëemërore të kandidatëve të PS-së në qarkun e Vlorës, e cila udhëhiqej nga kryeministri Edi Rama.
Lulo renditen në listë menjëherë pas deputetes Mira Shehu, ligjvënëses së fundit që mori mandatin e deputetes në Kuvendin e Shqipërisë, pas lënies së mandatit nga ish-deputetja e PSsë Luiza Xhuvani. Pjesë e propozimeve për kandidatë është edhe ai i Floriana Kokës e cila në zgjedhjet e vitit 2009 u rendit e treta në listën shumëemërore për qarkun e Vlorës nën siglën e G99. Pavarësisht se nuk u shpall fituese Koka është angazhuar vazhdimisht me strukturat e PS-së, duke qenë një prej kandidatëve kryesore për bashkinë e këtij qyteti. Lista me emra e propozuar nga strukturat e Sarandës për kryesinë e Partisë Socialiste ka në konsideratë edhe Ramiz Husin i cili njihet si bashkëpunëtor i vjetër i PS-së në këtë qytet.
Në zgjedhjet e kaluara Ramiz Husi ishte komisioner i Partisë Socialiste në qytetin e Sarandës. Për shkak të problemeve që u hasën në procesin zgjedhor, Husi dha dorëheqjen megjithatë vijon angazhimin e tij në strukturat e PS. Lista me propozime e PS-së së Sarandës përmbyllet me emrin e Adriana Shehut. Emrat në fjalë do të kalojnë nën filtrate e kryesisë së PS-së, duke përcaktuar së bashku me kryeministrin Edi Rama kandidatin socialist me të cilin koalicioni i majtë do të kandidojë në zgjedhjen e 21 qershorit.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn